01.05.21 tähistas Purila oma talgute juubelit. Meie külas on talguid peetud täpselt 15 aastat järjest. Kindel otsus talgupäeva pidada tuli külaelanikelt endilt, sest igal perel on juba väljakujunenud objektid ning tööd sai juba enne talgupäeva ära jaotatud. Ja kes talgupäeval tulla ei saanud, tegi oma objekti mõnel teisel päeval korda. Puhtaks said Purila elanike poolt kasutatavate teede ääred, bussipeatus, külaplats, jõeääred, mõisakompleksi hoonete ümbrused ja palju-palju muud väga tähtsat. Lisaks olid meile suureks abiks talgutel ka meie oma kohalikud firmad. Ühe eriti vajaliku trepi ehituseks andis meile puidumaterjali Purila saekaater Weimar Puit OÜ ja hädavajaliku multši meie külaplatsile saatis koos heade soovidega Autorevol OÜ-Baltic Bark. Talgulistele pakuti talgusuppi ja torti. Tordi tellis Purila MTÜ aastamaksudest kogutud raha eest.
Meie super ägedad talgulised olid sel aastal: Õnne, Maret, Rita, Eha, Hannes, Eda, Malvi, Rando, Kaspar, Karl, Raili, Aiki, Kalvi, Maie, Elina, Kaisa, Kaie, Marika, Sissely, Kati, Kairi, Roomet, Ruudi, Siim, Taavi, Heilika, Tiiu, Tõnis, Alar, Rita, Alvar ja pisikesed päikesekiired.
Suurimad tänud Teile kõigile!